CELEX: 31992R0509
Language: hr
Date: 1992-02-28 00:00:00
Title: Uredba Komisije (EEZ) br. 509/92 od 28. veljače 1992. o razvrstavanju određene robe u kombiniranu nomenklaturu

02/Sv. 2
               
               
                  HR
               
               
                  Službeni list Europske unije
               
               
                  97
               
            31992R0509
      
                  L 055/80
               
               
                  SLUŽBENI LIST EUROPSKE UNIJE
               
            UREDBA KOMISIJE (EEZ) br. 509/92
      od 28. veljače 1992.
      o razvrstavanju određene robe u kombiniranu nomenklaturu
      KOMISIJA EUROPSKIH ZAJEDNICA,
      uzimajući u obzir Ugovor o osnivanju Europske ekonomske zajednice,
      uzimajući u obzir Uredbu Vijeća (EEZ) br. 2658/87 (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom Komisije (EEZ) br. 396/92 (2), a posebno njezin članak 9.,
      budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
      budući da su Uredbom (EEZ) br. 2658/87 utvrđena opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom;
      budući da je u skladu s navedenim općim pravilima, robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
      budući da je primjereno da u skladu s odredbama članka 6. Uredbe Komisije (EEZ) br. 3796/90 (3) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s pravima utvrđenima ovom Uredbom, i to tijekom razdoblja od tri mjeseca ako je obvezujući ugovor zaključen kako je predviđeno člankom 14. stavkom 3. točkama (a) ili (b) Uredbe Komisije (EEZ) br. 1715/90 (4);
      budući da su mjere predviđene ovom Uredbom u skladu s mišljenjem Odbora za nomenklaturu,
      DONIJELA JE OVU UREDBU:
      Članak 1.
      Roba iz stupca (1) tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca (2) te tablice.
      Članak 2.
      Korisnik može u skladu s odredbama članka 6. Uredbe (EEZ) br. 3796/90 nastaviti navoditi obvezujuće tarifne informacije koje izdaju carinska tijela država članica, a koji nisu u skladu s pravima utvrđenima ovom Uredbom, tijekom razdoblja od tri mjeseca ako je obvezujući ugovor zaključen kako je utvrđeno člankom 14. stavkom 3. točkama (a) ili (b) Uredbe (EEZ) br. 1715/90.
      Članak 3.
      Ova Uredba stupa na snagu dvadeset prvog dana od dana objave u Službenom listu Europskih zajednica.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 28. veljače 1992.
         
            
               Za Komisiju
            
            Christiane SCRIVENER
            
               Članica Komisije
            
         
      
      
         (1)  SL L 256, 7.9.1987., str. 1.
      
         (2)  SL L 44, 20.2.1992., str. 9.
      
         (3)  SL L 365, 28.12.1990., str. 17.
      
         (4)  SL L 160, 26.6.1990., str. 1.
      PRILOG
      
                  Naziv robe
               
               
                  Razvrstavanje (oznaka KN)
               
               
                  Razlozi
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Proizvod koji se sastoji od mješavine ostataka proizvodnje kukuruznog škroba (oko 40 %), ostataka ekstrakcije ulja iz kukuruznih klica mokrim postupkom (oko 30 %) i ostataka destilacije alkohola iz kukuruza (kukuruzni trop) (oko 30 %), sa sljedećim analitičkim svojstvima, izraženim u masenom udjelu suhe tvari:
                              
                                 
                                                
                                                            —
                                                         
                                                         
                                                            škrob
                                                         
                                                      
                                             
                                                18 %
                                             
                                             
                                                utvrđeno u skladu s postupkom iz Priloga I.1 Direktive Komisije 72/199/EEZ (1)
                                                
                                             
                                          
                                                
                                                            —
                                                         
                                                         
                                                            bjelančevine (N × 6,25)
                                                         
                                                      
                                             
                                                28 %
                                             
                                             
                                                utvrđeno u skladu s postupkom iz Priloga I.2 Direktive Komisije 72/199/EEZ
                                             
                                          
                                                
                                                            —
                                                         
                                                         
                                                            masti
                                                         
                                                      
                                             
                                                4,4 %
                                             
                                             
                                                utvrđeno u skladu s postupkom A iz Priloga I. Direktive Komisije 84/4/EEZ (2)
                                                
                                             
                                          
                              Koristi se za prehranu životinja.
                           
                        
               
                  2309 90 41
               
               
                  Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, dodatnom napomenom 1. uz Poglavlje 23. i tekstom oznaka KN 2309, 2309 90 i 2309 90 41.
               
            
                  
                              2.
                           
                           
                              Pripravak koji se uglavnom sastoji od mješavine od oko 60 % masenoga udjela kalcijevog vodik-ortofosfata (dikalcijev fosfat) i oko 40 % masenoga udjela kalcijevog bis (divodikortofosfata) [monokalcijev fosfat], koji se koristi za prehranu životinja.
                           
                        
               
                  2309 90 99
               
               
                  Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 2309, 2309 90 i 2309 90 99 (vidi, također obrazloženja uz harmonizirani sustav, tarifni broj 23.09, dio II.C).
               
            
         (1)  SL L 123, 29.5.1972., str. 6.
      
         (2)  SL L 15, 18.1.1984., str. 28.